Касьцёл Найсьвяцейшай Тройцы і кляштар дамініканаў (Ружаны)

**Касьцё́л Найсьвяце́йшай Тро́йцы і кля́штар дамініка́наў** — помнік архітэктуры XVII стагодзьдзя ў Ружанах. Знаходзіцца ў цэнтры мястэчка, на гістарычным Рынку. Касьцёл дзее. Твор архітэктуры раньняга барока і позьняга рэнэсансу. Аб’ект Дзяржаўнага сьпісу гістарычна-культурных каштоўнасьцяў Беларусі.

Комплекс Ружанскага дамініканскага кляштару складаецца з касьцёла, кляштарнага корпуса (не захаваўся) і мура з брамай.

## Гісторыя
### Вялікае Княства Літоўскае

Першы драўляны касьцёл у Ружанах збудавалі ў 1596 годзе з фундацыі Льва Сапегі і яго жонкі Аляксандры з Тышкевічаў. У 1615—1617 гадох замест драўлянага збудавалі мураваны касьцёл пры кляштары дамініканаў. 

У 1768 і 1787 гадох да касьцёла дабудавалі дзьве капліцы: Сьвятога Крыжа і Сьвятой Барбары. У 1780-я гады касьцёл перабудавалі паводле праекту запрошанага з Саксоніі архітэктара Яна Самуэля Бекера, у выніку чаго будынак набыў рысы «барокавага клясыцызму».

### Пад уладай Расейскай імпэрыі

Па трэцім падзеле Рэчы Паспалітай (1795 год), калі Ружаны апынуліся ў складзе Расейскай імпэрыі, касьцёл працягваў дзеяць. Няма зьвестак пра час ліквідацыі кляштару.

У 1850 і 1891 гадох праводзіліся рамонты касьцёла. 

### Найноўшы час
За савецкім часам набажэнствы ў касьцёле не перапыняліся.

## Архітэктура
Помнік архітэктуры раньняга барока і позьняга рэнэсансу. Гэта 1-нэфавы будынак з паўкруглай апсыдай і 4-яруснай вежай пры ўваходзе. Ніжні ярус вежы — васьмярык на чацьверыку, астатнія 8-гранныя, танчэйшыя да верху, пакрытыя стромкім шатром. Ярусы аддзяляюцца прафіляванымі карнізамі, дэкаруюцца роўнымі нішамі і скразнымі аркавымі праёмамі. Масіўныя сьцены нэфу знадворку ўмацоўваюцца контрфорсамі, зь яго бакоў знаходзяцца капліцы. 

Унутраная прастора перакрываецца цыліндрычнымі скляпеньнямі з распалубкамі, капліцы і закрысьціі — крыжовымі скляпеньнямі, апсыда — конхавым з падпружнай аркай. Скляпеньне прэзьбітэрыюму ўмацоўваецца падпружнымі аркамі. Інтэр’ер багата аздабляецца архітэктурнай плястыкай, скульптурай і малярствам, скляпеньні — сюжэтнымі і дэкаратыўнымі кампазыцыямі на эвангельскія тэмы. Над уваходам разьмяшчаюцца хоры. У апсыдзе вылучаецца галоўны алтар, у якім яскрава выяўляецца прысьвячэньне Сьвятой Тройцы. Алтарная карціна, аформленая 4-калённым архітэктурным портыкам з штучнага мармуру, прадстаўляе Ўкрыжаваньне Хрыста, над ёю — Усёбачнае вока Бога-Айца, у консе апсыды — фрэскавая выява Сьвятога Духа ў выглядзе голуба. Дэкараваны лучковы франтон аздабляецца скульптурамі анёлаў і гербам Сапегаў. Абапал калёнаў — драўляныя паліхромныя выявы апосталаў Пятра і Паўла. Прэзьбітэрыюм аддзяляецца ад нэфу каванымі кратамі, прывезенымі з колішняга касьцёлу ў Юдзінавічах. Апроч зьвіваў, валютаў і кветак, яе кампазыцыя зьмяшчае таксама манаграмы фундатара касьцёлу Льва Сапегі.

## Галерэя
### Гістарычныя здымкі

Ružany, Rynak, Daminikanski. Ружаны, Рынак, Дамініканскі (1913).jpg|1913 г.
Ružany, Rynak. Ружаны, Рынак (1913) (2).jpg|1913 г.
Ružany, Rynak. Ружаны, Рынак (1913) (3).jpg|1913 г.
Ružany, Rynak, Daminikanski. Ружаны, Рынак, Дамініканскі (M. Bystydzienski, 1901-15).jpg|М. Быстыдзенскі, да 1916 г.


Ružany, Vilenskaja, Daminikanski. Ружаны, Віленская, Дамініканскі (M. Bystydzienski, 1901-15).jpg|М. Быстыдзенскі, да 1916 г.
Ružany, Daminikanski. Ружаны, Дамініканскі (1915-18).jpg|1915—1918 гг.
Ružany, Rynak, Daminikanski. Ружаны, Рынак, Дамініканскі (1915-18).jpg|1915—1918 гг.
Ružany, Vilenskaja, Daminikanski. Ружаны, Віленская, Дамініканскі (1915-18).jpg|1915—1918 гг.


Ružany, Słonimskaja. Ружаны, Слонімская (1915-18).jpg|1915—1918 гг.
Ružany, Słonimskaja. Ружаны, Слонімская (1915-18) (2).jpg|1915—1918 гг.
Ružany, Młynavaja. Ружаны, Млынавая (1916).jpg|1916 г.
Ružany, Rynak, Daminikanski. Ружаны, Рынак, Дамініканскі (1916).jpg|1916 г.


Ružany, Rynak-Vilenskaja. Ружаны, Рынак-Віленская (1916).jpg|1916 г.
Ružany, Rynak, Daminikanski. Ружаны, Рынак, Дамініканскі (1935).jpg|1935 г.
Ružany, Rynak, Daminikanski. Ружаны, Рынак, Дамініканскі (1901-39).jpg|да 1939 г.
Ružany, Rynak, Daminikanski. Ружаны, Рынак, Дамініканскі (1941-44).jpg|1941—1944 гг.


### Сучасныя здымкі

Carkva śv. Trojcy, Ružany 005.JPG|З боку апсыды
08 Ружаны 2 (17).JPG|Інтэр'ер
08 Ружаны 2 арган (12).JPG|Хоры
08 Ружаны 2 (19).JPG|Надмагільле Баляслава Бісьпінга


## Заўвагі

## Крыніцы

## Літаратура
* 
* 
* 
* 
* 
* 

## Вонкавыя спасылкі

* 
* Траецкі касьцёл у Ружанах, Глёбус Беларусі

Ружаны
Катэгорыя:Касьцёлы Пінскай дыяцэзіі
Катэгорыя:Зьявіліся ў 1617 годзе
Катэгорыя:Храмы Ружанаў
Катэгорыя:Касьцёлы Пружанскага раёну